Թվերը` թվեր, բայց անզեն աչքով էլ երևում է, որ Հայաստանում անտառապատ տարածքները աճելու փոխարեն նվազում են: Մասնագետները նույնիսկ ահազանգ են հնչեցնում, որ անտառները կորցնելով մենք կորցնում ենք էկոհամակարգերը, որը վերականգնելը եթե ոչ անհնարին, ապա բավական բարդ խնդիր է: Հայաստանը կլիմայի գլոբալ տաքացման արդյունքում կարող է լուրջ փորձության ենթարկվել: Ուստի այսօրվանից պետք է ամեն ինչ անել` գլոբալ տաքացման բացասական հետևանքները նվազագույնի հասցնելու համար: Ի՞նչ վիճակում են այսօր Հայաստանի անտառները, և ընդհանրապես հնարավո՞ր է, որ անփույթ ու անտարբեր վերաբերմունքի արդյունքում «վաղը» կանգնենք դրանք կորցնելու վտանգի առջև: Այս և այլ հարցերի շուրջ է զրույցը կենսաբանական գիտությունների թեկնածու, Բնության համաշխարհային հիմնադրամի հայաստանյան մասնաճյուղի անտառային ծրագրերի համակարգող Արթուր ԱԼԱՎԵՐԴՅԱՆԻ հետ: